stanford-oval/wikipedia huggingface dataset:
תג היער
הערות שוליים

↑  Nelson R. Block, The Founding of Wood Badge, ‏1994
↑  The Founding of Wood Badge, web.archive.org, ‏2006-08-22
1 2  Woodbadg » Pine Tree Web Home Page, www.pinetreeweb.com
↑  ScoutBase UK, "The Origins of the Wood Badge", ‏2003
הכשרת צוות המדריכים של קורס תג היער בקליפורניה, 1962
קורס תג היער הראשון בפארק גילוול, ספטמבר 1919
תעלומת הבית הנסתר

| --- | --- |

 מידע כללי
 מאת:  איניד בלייטון 
 שפת המקור:  אנגלית 
 סוגה:  רומן לילדים 
 הוצאה
 תאריך הוצאה:  1948 
 
התעלומה של הבית הנסתר (אנגלית: The Mystery Of The Hidden House) הוא הספר השישי מתוך סדרת הספרים לילדים 'חבורת הבלשים והכלב' של הסופרת איניד בלייטון. הספר פורסם לראשונה בשנת 1948.
תקציר

פיפ, באטס, לארי ודייזי התבלבלו וחשבו כי ארנסט "ארן" גון, אחיינו של שוטר העיירה הוא לא אחר מחברם הטוב פרדריק בתחפושת. הם קראו לו בשם החיבה 'שמנמן' (Fatty) ובאטס אפילו נתנה לו את מתנת הכריסמס המיועדת אל פרדריק- מחברת מיוחדת שהכינה עם שמו עליה. עם זאת, כאשר ארן מספר זאת למר גון, שוטר העיירה, הוא חושש כי הילדים פותרים עוד תעלומה ומבקש מהוריהם לאסור עליהם לפתור עוד תעלומות. ארן מבקש מהילדים שוב ושוב לספר לו על התעלומה שהם פותרים והילדים בתגובה ממציאים תעלומות בדויות ומספרים לו אותן, הם מספרים לו על חוטפים וגנבים שנמצאים על גבעת חג המולד בתקווה שהוא יספר למר גון השוטר כדי שינסה לפתור את התעלומות השקריות. אחרי זאת הם מבקשים מארן ללכת אל הגבעה ולחקור אורות מרצדים הבוקעים ממנה (במציאות הילדים תכננו שלארי ופיפ יאירו את האורות ופרדריק יסתתר ויפחיד את ארן כאשר הוא יגיע למקום). בינתיים, מר גון מפחיד את ארן ומוציא ממנו את כל המידע על התעלומה והולך לבד לחקור את המקום. בלילה שבו מר גון יוצא לחקור, ארן מתחמק ויוצא לחקור אף הוא את הגבעה, ארן טועה בדרך ומגיע למקום שנקרא הארי הכסיל, שם הוא שומע קולות מסתוריים, צעדים ואף רואה אורות. ארן מספר לחבורה על המקרה. הילדים אינם מאמינים לו בהתחלה אך לאחר מכן הם מחליטים להתחיל לחקור. פרדריק מתלבש כמו ארן בשביל הכיף במהלך החקירה וכתוצאה מכך ארן נתפס ונלקח ל'הארי הכסיל'. באטס מציעה לפרדריק שארן יכול להיות שם, ופרדריק חוקר, עם פיפ ולארי שנגררו. ארן נמצא שם ופרדריק מבקש ממנו לחכות עד לבוקר הבא כדי שהולנד וכנופייתו ופיטר המשגיח יוכלו להילכד. המפקח מאזין לסיפורו של פרדריק ושולח שש ניידות משטרה להארי הכסיל. ארן מוחזר בבטיחות ומבטיח לקרוע את השיר החצוף שפרדריק כתב על מר גון.
הדמויות בסיפור

באטס- הצעירה מתוך חבורת הבלשים והכלב
פיפ- חבר בחבורת הבלשים והכלב
לארי- המנהיג לשעבר של חבורת הבלשים והכלב
דייזי- חברה בחבורת הבלשים והכלב
פרדריק (פאטי)- מנהיג חבורת הבלשים והכלב
באסטר- כלבו של פרדריק
מר הולנד- בעל מוסך שהוא גם פושע
מר פיטר- שומר השער של הארי הכסיל
ארן גון- אחיינו של מר גון
מר גון- השוטר המקומי בעיירה פיטרווד
המפקח ג'נקס- חבר של חבורת הבלשים והכלב
מר וגברת הילטון- הוריו של פיפ (פיליפ הילטון) ובאטס (אליזבת הילטון)
הערות שוליים

↑  "The Five Find-Outers Mystery Series". The Enid Blyton Society. נבדק ב-4 באפריל 2010. {{cite web}}:  (עזרה)
רציתי לעוף כמו פרפר

| --- | --- |

 מידע כללי
 מאת:  נעמי מורגנשטרן
 איורים:  אביחי כהן
 שפת המקור:  עברית
 סוגה:  ספר ביוגרפי
 הוצאה
 הוצאה:  יד ושם
 תאריך הוצאה:  תשנ"ה
 מספר עמודים:  35
רציתי לעוף כמו פרפר הוא ספר ביוגרפי מאת נעמי מורגנשטרן, המביא את סיפורה של חנה גופרית בתקופת השואה, מתחילת מלחמת העולם השנייה, בכניסה לגטו ועד הבריחה מהגטו וההתחבאות מהנאצים. הספר מלווה בתמונות ואיורים הקשורים לחייה של חנה. הספר אוייר על ידי אביחי כהן. הספר יצא לאור בהוצאת יד ושם ב-1995.
דמויות

חנה - גיבורת הסיפור, הסיפור עוקב אחר דרכה בזמן השואה
הרשל - אבא של חנה
זיסלה - אמא של חנה
גברת מושלקובה - השכנה של חנה
הזוג סקוברונק - המחביאים של חנה ואמה
יוסף קופרשמיד - בעלה השני של זיסלה
אברהם - אחיה החורג של חנה
עלילת הספר

חנה גפרית נולדה בשנת 1935 בעיירה ביאלה ראווסקה שבפולין להוריה הרשל וזיסלה הרשקוביץ. עם הכיבוש הנאצי נאסר על חנה ללמוד בבית הספר בעיירה, ועל כן החלו הוריה ללמדה. בסוף 1941 הוקם גטו בעיירה, אך משפחתה של חנה הורשתה להתגורר מחוץ לגטו מכיוון שאמה עבדה כתופרת עבור כוחות הכיבוש הגרמניים. ההורים ביקשו להסתיר את חנה אצל משפחה פולנית עד תום המלחמה, אך חנה סירבה להיפרד מהוריה והגיעה אל מקום המסתור שלהם – בור תפוחי אדמה של משפחה פולנית.
בסוף 1942 גורשו יהודי העיירה למחנה השמדה בטרבלינקה. אביה של חנה ניסה להשיג תעודות מזויפות, אך שכנתם, גברת מושלקובה, הצליחה לגייס רק שתיים – לחנה ולאמה. האב נאלץ להיפרד מהן, ולא ידוע מה עלה בגורלו.
חנה ואמה הוסתרו במשך שנתיים בוורשה בדירתם של בני הזוג סקוברונק, חסידי אומות העולם. אמה של חנה סייעה בניקיון, בבישול, בתפירה ובהכנת שיעורים עם בנותיהם של בני הזוג סקוברונק.
במשך שנתיים ישבה חנה ליד הדלת כדי להקשיב לצעדים העולים מחדר המדרגות. נאסר עליה ועל אמה להציץ מבעד לחלון ולנעול נעליים כדי שלא יישמעו צעדיהן. בחג המולד, כשאירחה משפחת סקוברונק אנשים בביתה, הסתתרו חנה ואמה בתוך ארון. בחשכת הארון דמיינה חנה שהיא עפה למרחבים, חופשייה כפרפר.
בני הזוג סקוברונק הסכימו שחנה ואמה ימשיכו להסתתר בביתם בתנאי שאם יגיעו אנשי הגסטפו, ירדו לקומה החמישית ומשם יקפצו אל מותן. יום אחד טיפסו גרמנים במדרגות. חנה ואמה החלו לרדת אל הקומה החמישית. למזלן עלתה אחת מבנות המשפחה במדרגות ומיהרה להעלותן לעליית הגג וכך הצילה את חייהן.
לאחר שתעודותיהן נשרפו בהפצצת ורשה, התחזתה חנה לפולנייה אדוקה. חנה ואמה הובאו כאזרחיות פולניות לאומשלגפלץ ומשם נשלחו למחנה עבודה בזנפנברג ליד לייפציג ועבדו בבית חרושת של AEG.
כאשר התקרב הצבא האדום ללייפציג, ברחו חנה ואמה מהמחנה. הן שוחררו על גדת הנהר אלבה ובתום המלחמה שבו לעיירתן. הן גילו שמכל בני המשפחה שרדו רק הן ועזבו את העיירה למחרת הגעתן. הן הגיעו ללודז', ושם נישאה האם ליוסף קופרשמיד, ניצול שואה שאשתו ובתו נרצחו. לאחר שנה נולד אחיה של חנה, אברהם.
בינואר 1949 עלתה חנה לישראל, ומאז היא מתגוררת בתל אביב. היא למדה בבית ספר לסיעוד, עבדה כאחות בריאות הציבור בשכונת עג'מי וניהלה שם סניף של טיפת חלב. לאות הוקרה על עבודתה המסורה זכתה חנה בפרס עבודה על שם נמיר. היא עבדה כאחות ראשית באגף לרפואה ציבורית בעיריית תל אביב עד פרישתה לגמלאות.
על המחברת, נעמי מורגנשטרן

נעמי מורגנשטרן היא כותבת, מפיקה ומוציאה לאור ספרים, תוכניות וסרטים על מורשת יהודית, מורשת משפחתית ומורשת של היחיד. בשנים האחרונות נעמי הפיקה תוכניות על השואה, שהוצאו לאור בהוצאת יד ושם, רשות הזיכרון לשואה ולגבורה בירושלים.
נעמי מעבירה הרצאות וסדנאות של השואה דרך עיניים יהודיות בפני הורים, מורים ותלמידים.
ביקורות

הספר הומלץ על ידי משרד החינוך ועל ידי מוזיאון יד ושם כספר מתאים לתלמידי בתי ספר יסודיים, המאפשר דיונים בונים סביב סוגיות מרכזיות כמו התבגרות, התמודדות, עזרה הדדית וזהות יהודית.
הערות שוליים

1 2  רציתי לעוף כמו פרפר - סיפורה של חנה גופרית - ספר ומערך שיעורים, באתר משרד החינוך, הקטלוג החינוכי
↑  נעמי מורגנשטרן, רציתי לעוף כמו פרפר, ירושלים: יד ושם, תשנ"ה, עמ' 35
↑  נעמי מורגנשטרן, באתר סימניה
↑  רציתי לעוף כמו פרפר – סיפורה של חנה גופרית, באתר יד ושם
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רציתי לעוף כמו פרפר".
לבנון (סדרת טלוויזיה)

| --- | --- |

לוגו הסדרה "לבנון"
 סוגה:  סדרה דוקומנטרית
 יוצרים:  דוקי דרור, איתי לנדסברג, ריינהרט ביטס
 בימוי:  דוקי דרור
 פסקול:  חיים פרנק אילפמן
 ארץ מקור:  ישראל ישראל
 מספר עונות:  1
 מספר פרקים:  5
 הפקה
 מפיק:  ליאת קמאי אשד, ריינהרט ביטס, דוקי דרור
 חברת הפקה:  זייגוט פילמס בע"מ
 עורכים:  גל גופר
 צלמים:  רון כצנלסון
 אורך פרק:  50 דקות
 שידור
 רשת שידור:  כאן 11, הרשת הציבורית הגרמנית ARD-WDR, תחנת ARTE
 תקופת שידור בישראל:  9 בדצמבר 2020 – 6 בינואר 2021
 קישורים חיצוניים
 "לבנון" באתר כאן 11
 דף התוכנית ב-IMDb
לבנון (גבולות הדם) היא תוכנית טלוויזיה תיעודית-היסטורית, בערוץ כאן 11. התוכנית היא הפקה משותפת ישראלית-גרמנית דוקומנטרית המשודרת החל מ-9 בדצמבר 2020. הסדרה זכתה בשישה פרסי האקדמיה לטלוויזיה לשנת 2020 וכן בפרס הסדרה התיעודית הטובה ביותר והתחקיר הטוב ביותר לשנת 2020 בתחרות הפורום הדוקומנטרי בישראל.
רקע

הסדרה עוסקת בסיפורה של לבנון ובמעורבות הישראלית בתוכה, החל משנות ה-70 של המאה ה-20, עת נכנס למדינה אש"ף (הארגון לשחרור פלסטין) לאחר גירושו מירדן בעקבות אירועי ספטמבר השחור ופרוץ מלחמת האזרחים בלבנון בין העדות השונות, ועד לסיומה של מלחמת לבנון השנייה ומציגה את הטרגדיה הלבנונית מנקודות מבט שונות של המעורבים בה.
הסדרה כוללת ראיונות תיעודיים עם מאה מרואיינים, ומציגה תיעוד של ההיסטוריה הלבנונית דרך דמויות שלקחו חלק בטרגדיה והיו מעורבים בהתרחשויות השונות בלבנון מצדדים שונים: חלקם לקחו חלק בלחימה, חלקם היו מעורבים בהחלטות בזירה הפוליטית והמדינית, בסיקורים עיתונאיים ועוד.
בין היתר מרואיינים בה שיעים, פלסטינים, נוצרים, ישראלים ואמריקאים.
בסדרה נעשה שימוש בראיונות בלעדיים ובחומרי ארכיון ונחשפים בה גם גילויים חדשים שטרם תועדו בתקשורת.
הסדרה כוללת חמישה פרקים נושאיים ותקופתיים במסגרתם נפרסים אירועים שונים, תובנות, מניעים, טרגדיות, החלטות ותוצאות, שהשפיעו על העימותים ועל הלחימה באזור.
המרואיינים

בין המרואיינים בסדרה: נשיא לבנון לשעבר אמין ג'ומאייל, דובר אש"ף בלבנון ויועצו הבכיר של יאסר ערפאת עימאד שאקור, קצין המודיעין של מפלגת הפלנגות הנוצריות אסאד שפטארי, העיתונאית הלבנונית-שיעית חנין ג'אדר, שגריר ארצות הברית בסוריה ולבנון ריאן קרוקר, העיתונאי האמריקאי טרי אנדרסון שישב בשבי חזבאללה במשך שנים, בוב באר שהיה סוכן CIA בסוריה ולבנון, העיתונאי תומאס פרידמן, פאהד אל מסרי – מאנשי האופוזיציה הסורית, ראש יחידת המוסד בלבנון שמואל אביתר, לוחם הצנחנים מוטי בודק, ראש לשכת שר הביטחון במהלך מלחמת לבנון הראשונה, עודד שמיר, ניסים סאלם שהיה ממוחזרי עסקת ג'יבריל, עמוס גלעד, עמירם לוין, אהוד אולמרט, ציפי לבני.
הפקה

לבנון היא קו-פרודוקציה ישראלית-גרמנית של כאן 11, הרשת הציבורית הגרמנית ARD-WDR ותחנת ARTE. יוצרי הסדרה: דוקי דרור, איתי לנדסברג וריינהרט ביטס. במאי: דוקי דרור, מפיקים: ליאת קמאי אשד, ריינהרט ביטס ודוקי דרור, מפיקת תוכן" דנה וולף, עורך תוכן: איתי לנדסברג, תחקירנית ראשית: ליאורה עמיר ברמץ, תחקיר ארכיון: חגית בן-יעקב, דניאלה רייס רזון, צלם: רון כצנלסון.
פרקים

| מספר הפרק | שם הפרק | תאריך שידור מקורי ישראל | תיאור (לפי כאן 11) |
| --- | --- | --- | --- |
| 1 | קליידוסקופ לבנוני | 9 בדצמבר 2020 | הנוצרים על סף תבוסה במלחמת האזרחים עם הפלסטינים, הם פונים למדינה היחידה שמוכנה לעזור להם, ישראל. |
| 2 | אורז ועופרת | 16 בדצמבר 2020 | התכנית הישראלית לשנות את המציאות בשכנתה מצפון יוצאת לפועל אחרי מהפך 1977, וכוחות צה"ל נכנסים לעומק לבנון. האם תצליח או תשקע בבוץ הלבנוני? |
| 3 | דם ודובדבנים | 23 בדצמבר 2020 | המלחמה היזומה והמתוכננת ביותר בתולדות ישראל הופכת למלכודת דם: צה"ל מכתר את ביירות, מבריח את אש"ף אך הירצחו של בשיר ג'ומאייל מוביל לטבח רצחני בסברה ושתילה. |
| 4 | מנוסת המעצמות | 30 בדצמבר 2020 | ארגון שיעי חדש, החזבאללה, שכוחו עולה ומתעצם, פותח בפעולות גרילה וטרור נגד ישראל ובפיגועי התאבדות בלב בסיסי המארינס האמריקאים. מעגל הנפגעים עולה מיום ליום וישראל נסוגה לרצועת ביטחון צרה בדרום לבנון. |
| 5 | תודעה כוזבת | 6 בינואר 2021 | הציבור הישראלי דורש יציאה מלבנון ולאחר מהפך פוליטי, אהוד ברק מוביל את צה"ל לנסיגה דרמטית וכאוטית. שש שנים לאחר מכן, מלחמת לבנון השנייה פורצת בתגובה לחטיפת חיילי צה"ל על ידי ארגון חזבאללה. |
הערות שוליים

↑  הזוכים והזוכות פרסי הטלוויזיה 2020, באתר www.israelfilmacademy.co.il
↑    מבצע שלום הגליל,   המערכה ברצועת הביטחון,   מלחמת לבנון השנייה
1 2  לראשונה: שיעים, נוצרים, פלסטינים, ישראלים ואמריקאים מספרים את סיפורו של העימות בלבנון בסדרה דוקומנטרית חדשה ב-כאן 11, באתר patiphon.co.il
↑  Lebanon – Borders of Blood (TV Mini-Series 2020) – IMDb, נבדק ב-2020-12-08
↑  לבנון – גבולות הדם – דוקאביב 2020, באתר www.docaviv.co.il
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
| 0 | 1 | 2 |
| --- | --- | --- |
| הקודם: 2019: מעברות | פרס האקדמיה לטלוויזיה לסדרת תעודה  2020: לבנון - גבולות הדם | הבא: 2021: מצב נפשי |
צופי אוסטריה

| --- | --- |

 תאריך ייסוד:  1909
 מספר סניפים:  300
 מספר  חניכים (על פי התנועה):  85,000
 מיקום המטה:  וינה 
 
 ppoe.at
 
תנועת הצופים והצופות של אוסטריה ‏(Pfadfinder und Pfadfinderinnen Österreichs) הוא ארגון תנועת הצופים הגדול ביותר באוסטריה והיחיד שאושר על ידי אגודת המדריכות והצופות העולמית (WAGGGS) וארגון הצופים העולמי (WOSM). נכון להיום, יש באוסטריה יותר מ-300 שבטי צופים (יחידות מקומיות) עם יותר מ-85,000 חניכים בפריסה ארצית.
סמל צופי אוסטריה הוא בצבע אדום כהה עם שילוב לבן של עלה פלור-דה-ליס ועלה תלתן, סמלי הצופים והצופות העולמיים בהתאמה. במרכז הסמל נמצא בצבעים בהירים יותר מגן הנושא את הצבעים של אוסטריה. ביחד עם סמל צופי אוסטריה, נוהגים חניכי הצופים במדינה לענוד על מדי הצופים שלהם את סמלי הארגונים העולמיים: בנים עונדים את סמל ארגון הצופים העולמי ובנות עונדות את סמל אגודת המדריכות והצופות העולמית.
ארגון צופי אוסטריה הוא חבר במועצת הנוער הלאומית של אוסטריה.
חטיבות

ישנם תשע חטיבות גאוגרפיות של צופי אוסטריה, אחד עבור כל מדינה באוסטריה. כל צופה לובש את התג של המדינה שלו על המדים שלו.
פורארלברג - בד באנר על רקע לבן
טירול - נשר אדום על רקע לבן
זלצבורג - אדום צהוב אריה על לבן
אוסטריה עילית - אדום ולבן עם פסים צהוב נשר שחור שדה
אוסטריה תחתית - שדה כחול עם חמישה צהובים נשרים
שטיריה - שדה ירוק עם לבן פנתר
קרינתיה - שדה לבן עם שלושה אדום צהוב אריות בצד שמאל
בורגנלנד - תחום צהוב עם אדום נשר על אבן
וינה - אדום עם צלב לבן
תוכנית

יש ארבע שכבות גיל בצופי אוסטריה.
גיל 7 - 10 - Wichtel (בנות) Wölflinge (בנים)
גיל 10 - 13 - Guides (בנות) Späher (בנים)
גיל 13 - 16 - Caravelles (בנות) Explorers (בנים)
גיל 16 - 20 - Rangers (בנות) Rovers (בנים)
כמה שבטים הקימו גם שכבת גיל עבור ילדים צעירים יותר מתחת לגיל 7, אבל בגיל הזה הפעילות לא אושרה רשמית על ידי צופי אוסטריה.
מדי הצופים

כל חברי הצופים לובשים את העניבה עם צבעי השבט שלהם. Wichtel ו-Wölflinge לובשים חולצת צופים בצבע כחול ו/או סווטשרט עם לוגו. כל שאר הגילאים לובשים חולצה בצבע ארגמן.
צופי ים באוסטריה

יש שבטי צופי ים ב-Hainburg an der Donau, וינה, Villach, St. Georgen an der Gusen ו-Graz.
אור השלום של בית לחם

בשנת 2007 משלחת של מדריכים בצופים מאוסטריה, גרמניה, ישראל, ירדן ועם הרשות הפלסטינית יחד מואר השלום אור בבית לחם. גם ב-2005 הנציב הבינלאומי של אוסטריה תומאס Ertlthaler עבר את שלום אור משלחת של מדריכים בצופים מן הרשות הפלסטינית תחת הנהגתו של Saed Shomali, הנציב הבינלאומי של ארגון צופי פלסטין.
קשר עם ישראל

צופי ישראל מקיימים קשרים עם צופי אוסטריה הכוללים תקשורת ברמת הדרגים הבכירים של ארגוני הצופים, חילופי משלחות נוער ומשלחות לימודיות שונות. בקיץ 2016 יצאו 2 משלחות חניכים למחנה הקיץ הארצי של צופי אוסטריה עם כ-80 משתתפים, רובם בכיתה ח', משני שבטי צופים: שבט צופי רמת-אביב-ג' ושבט "להב", צופי בית חשמונאי.
הערות שוליים

↑  "urSPRUNG 2010-Austrian Jubilee Jamboree". נבדק ב-2009-08-01.
↑  Heinz Wagner (2010-08-04). "100 Jahre Pfadfinder: Miteinander bauen, kochen, spielen". KURIER-Unabhängige Tageszeitung für Österreich (בגרמנית): 13.
1 2  Pribich, Kurt (2004). Logbuch der Pfadfinderverbände in Österreich (בגרמנית). Vienna: Pfadfinder-Gilde-Österreichs.
↑  Michael Holzmann. "urSPRUNG 2010 – der Countdown läuft ..." Boy Scouts and Girl Guides of Lower Austria. נבדק ב-2009-08-01.
↑  www.pfadfinder.at, Friedenslicht - Pfadfinder und Pfadfinderinnen Österreichs, www.pfadfinderin.at
↑  Israeli Scouts, משלחת קצרה לאוסטריה 2016 באתר משלחות קצרות
| --- | --- |
בקרת זהויות :  GND: 10010134-3  VIAF: 243890666   WorldCat (עם VIAF): 243890666
מחשבת (כתב עת)

מחשבת היה כתב עת תורני בענייני אמונה ויהדות שיצא לאור בישראל במשך כשש עשרה שנה (תש"ל, 1970 - תשמ"ו, 1986) על ידי ארגון מורשת אבות - אל המקורות.
ארגון "מורשת אבות - אל המקורות" הוקם בבני ברק לאחר מלחמת ששת הימים, בעקבות גל של חזרה בתשובה שפקד את ישראל. אחת הפעילויות המרכזיות שלו הייתה הוצאת כתב העת "מחשבת - עיונים בשאלות השקפה והלכה אקטואליות". כתב העת יצא לאור בבני ברק והופץ בתפוצה ארצית רחבה וכן במחנות צה"ל. עורכיו במשך השנים היו: הרב משה רייס, י. יפה והרב מאיר בטיסט. מנהל העיתון היה הרב אהרון נחום מילצקי.
"מחשבת" ריכז את מיטב הכותבים וההוגים החרדים והדתיים באותה תקופה, ובהם הרב שמחה כהן, הרב עזריה הילדסהיימר, הרב בנימין אפרתי, דוד שלמון (שם העט של יוחנן דוד סלומון), ד"ר נחום רקובר, אברהם קורמן וד"ר מאיר צבי גרוזמן.
במשך שש עשרה שנות הופעתו יצאו לאור למעלה מתשעים גיליונות. ארגון "מורשת אבות - אל המקורות" הוציא אוסף בן ארבעה כרכים שהכיל מבחר מהמאמרים שהופיעו ב"מחשבת", ערוכים ומסודרים לפי נושאים, תחת השם "אל המקורות".
הערות שוליים

↑  במלחמת יום הכיפורים יצאה מהדורה מיוחדת של "מחשבת" עבור חיילי צה"ל.
צמרמורת (סדרת ספרים)

| --- | --- |

סמליל הסדרה
 מידע כללי
 מאת:  ר. ל. סטיין 
 שפת המקור:  אנגלית
 סוגה:  אימה
 הוצאה
 הוצאה:  תאגיד סקולסטיק 
 תאריך הוצאה:  הסדרה המקורית: 1992–1997 ספין אוף: 1994-כיום
 
צמרמורת (באנגלית: Goosebumps) היא סדרת ספרי אימה בדיונית המיועדת לילדים, אשר נכתבה על ידי הסופר האמריקאי-יהודי ר.ל. סטיין.
הסדרה המקורית יצאה לאור בין השנים 1992–1997, כאשר הספר הראשון, "Welcome to Dead House", יצא ביולי 1992 בארצות הברית. הספרים צברו פופולריות רבה והצלחה מסחרית ברחבי העולם, והסדרה זכתה לגרסאות ספין אוף נוספות. הסדרה כולה מכרה למעלה מ-400 מיליון עותקים ברחבי העולם, ב-32 שפות שונות, מה שהופך אותה לסדרת הספרים השנייה הנמכרת בעולם לאחר סדרת ספרי הארי פוטר של ג'י קיי רולינג. חלק מהספרים תורגמו גם לעברית.
סדרת הבת "Goosebumps SlappyWorld" פעילה כיום.
ר. ל. סטיין, מחבר סדרת הספרים
מבנה העלילה

עלילת הספרים היא בדיונית, ועוקבת אחר ילדים אשר מוצאים את עצמם בסיטואציות מפחידות, סוריאליסטיות ועל-טבעיות.
לרוב, הסיפור מועבר בגוף ראשון והוא לעיתים מסתיים בטוויסט. בכל ספר מוצגות דמויות שונות בעלות רקע, אופי, מיקום ומגדר שונים.
כמו כן, לרוב מוות אינו מעורב בסיפורים וגיבורי העלילה אינם מצויים במצבים שעלולים להיחשב כרציניים מדי.
רוב ספרי הצמרמורת שתורגמו לעברית הם במבנה עלילה רגיל שקוראים מההתחלה לסוף ברציפות, אך ספרים מסוימים בסדרה (לרוב יוחדו במסגרת כסופה על עטיפות הספרים) איפשרו לקורא בהם להחליט מה יקרה בהמשך העלילה, לרוב באמצעות בחירה בפעולותיו של גיבור או גיבורת הסיפור ו"דילוג" לעמוד המתאים לכל בחירה שמוצעת. ספרים אלה כללו מספר משתנה של סופים אפשריים ועלילות משתנות.
רשימת הספרים

רשימת הספרים של הסדרה המקורית בגרסה העברית:
הילדה שצעקה... "מפלצת!"
משאלות עלולות להתגשם...
הזאב מהביצות
הילדה שלא ידעה פחד
ברוכים הבאים לארץ הבלהות
אימה במעמקים
חוף הרוחות
דם מפלצות
ההרפתקה השעירה שלי
לילה בטירת האימה
שעון הקוקיה הארור
דם מפלצות 2
הפנטום של אולם המופעים
הרוח מהבית השכן
מה מסתתר מתחת לכיור?
למה אני מפחד מדבורים?
הדחליל מתעורר בחצות
דם מפלצות 3
רוח הרפאים הנבחנית
הכניסה למרתף אסורה
המסיכה המקוללת
חייך: מצלמה קטלנית!
קייטנה ושמה סיוט
סכנה! שיעור פסנתר
הקללה של קבר המומיה
הבובה שקמה לתחייה
מי רוצה להיות רואה ואינו נראה?
נקמת גמדי הדשא
הרוח חסרת הראש
מי יעצור את הארנב המשתולל?
חרדות ברחוב הלם
איש השלג המתועב
תעלומת הראש המכווץ
מנת היום: תולעים
מתקפת המפלץ
איך להרוג מפלצת
הבובה שקמה לתחייה 2
דם מפלצות 4
חייך :מצלמה קטלנית 2!
אימה במעמקים 2
אגדת האגדה האבודה
המסיכה המקוללת 2
מפלצות הביצים ממאדים
ככה למדתי לעוף
אל תלכו לישון!
אני גר במרתף!
סדרת "עשו לעצמכם צמרמורת":
הבריחה מיריד האימה
תיק-תק... אתה מת!
מתקפת העטלפים האיומים
הניסויים הקטלנים של ד"ר איכס
לילה ביער הזאבים
סכנה במקרר!
קללת הקוסם
ארון המתים המצמרר
האביר בשריון הקטלני
יומנה של מומיה אימתנית
במעמקי ג'ונגל האבדון
סיוט במוזיאון השעווה
זעקתו של הג'יני המרושע
היצורים המחרידים של פרופסור הלם
נא לא להאכיל את הערפד!
סוכנת חשאית ושמה סבתא
חנות קטנה ומפחידה
שמרטפית ושמה סיוט
הבריחה ממחנה הבלהות
פחד של צעצוע
סיפורו הנורא של האי טיקי
סדרות ספין אוף

לסדרה יצאו מספר סדרות בת נוספות:
| --- | --- |
 (Tales to Give You Goosebumps (1994-1997  (1995-2000) Give Yourself Goosebumps  (1996-1998) Goosebumps Presents  (1996) Goosebumps Haunted Library - ספר יחיד  (1997-1998) Goosebumps Autobiographies:  (1997-1998) Goosebumps Triple Header  (1998-2000) Goosebumps Series 2000  (2008-2011) Goosebumps HorrorLand  (2011-2012)Goosebumps Hall of Horrors  (2012-2016) Goosebumps Most Wanted  (הווה-2017) Goosebumps slappyworld
אחת מן הסדרות, "Give Yourself Goosebumps", תורגמה גם היא לעברית בשם "עשו לעצמכם צמרמורת", בדומה לסדרת ספרים מוכרת עם שם דומה "Choose Your Own Adventure". בסדרה זו הסיפור מסופר בגוף שני והקורא יכול לקבוע את העלילה והשתלשלות האירועים על ידי מעבר לא מסודר בין העמודים על פי הוראות הספר.
סדרת ספין אוף נוספת בשם Slappyworld יצאה לאור ב-2017, כאשר בכל ספר בסדרה דמות הבובה המרשעת סלאפי מפרשנת את השתלשלות המאורעות במילותיה שלה. הספר הראשון בסדרה ראה אור ב-2017 והאחרון החותם אותה בחודש יולי 2023. סדרת ספין אוף חדשה נוספת הוכרזה, בשם Goosebumps: House Of Shivers, המבטיחה להיות מצחיקה יותר ומפחידה יותר בטון שלה מהסדרות הקודמות. הספר הראשון בסדרה ראה אור בספטמבר 2023.
עיבודים למדיות נוספות > עיבודים טלוויזיוניים

בין השנים 1995–1998 שודרה סדרת טלוויזיה קנדית בת ארבע עונות, המבוססת על סדרת הספרים, וזכתה לפופולריות רבה. הסדרה שודרה ביותר מ-100 מדינות, בהן ישראל, בערוץ הילדים.
ב-28 באפריל 2020 נמסר על פיתוחו של עיבוד מחודש לסדרת הטלוויזיה משנות ה-90 של המאה ה-20. את הסדרה תפיק חברת "Scholastic Entertainment" בשיתוף פעולה עם חטיבת הטלוויזיה של "סרטי סוני" ועם ניל מוריץ שהפיק את שני סרטי הקולנוע. ב-3 במרץ 2021 עדכן סטיין בחשבון הטוויטר שלו, שלצורך הפקת הסדרה הוחתמו מפיק ובמאי. סטיין לא חשף את זהות המפיק והבמאי, אך ציין ש"חדשות צפויות בקרוב".
עיבודים למדיות נוספות > עיבודים קולנועיים

בשנת 2015 יצא הסרט "צמרמורת", בכיכובו של ג'ק בלאק כסופר סטיין, וכמדבב הבובה סלאפי, והשחקנית הישראלית-אמריקאית אודיה רש. במרכז העלילה נער שעובר לגור בפרוורים, מכיר נער מהתיכון החדש שנהיה חברו הטוב ביותר, ושכנתו היא נערה בגילו ששמה האנה, שאביה הוא בן אדם משונה ועצבני. מאוחר יותר, קמות המפלצות לתחייה עקב פתיחה של הספרים המקוריים שכתב סטיין, אביה של האנה. לאחר שנוצרת מהומה והמפלצות מתחילות להרוס את העיר, שלושת הנערים עוזרים לו לכתוב ספר חדש כדי שימחק את המפלצות מהעיר.
בשנת 2018 יצא ההמשכון "צמרמורת 2", ובו מוצאים החברים סוני וסאם בבית נטוש שהיה בבעלותו של הסופר ר. ל. סטיין בעיירה וורדנקליף, כתב יד נדיר שמעולם לא פורסם של הסופר בשם "ליל כל הקדושים הרדוף" ("Haunted Halloween"). כשהם פותחים את כתב היד, הם מוציאים לחופשי שלא ביודעין את סלאפי הבובה, שמתכנן לזרוע אפוקליפסה בעיצומו של ליל כל הקדושים, בעזרת בני בריתו המפלצתיים משאר ספריו של סטיין. בעזרתה אחותו של סוני, שרה, נאלצים סוני וסאם לסכל את תוכניתו של סלאפי לגרור את וורדנקליף אל תוהו ובוהו מוחלט.
ראו גם

רחוב פחד (סדרת ספרים)
הערות שוליים

↑  "'Goosebumps' writer R.L. Stine looks to his childhood for book ideas". The Washington Post. Reuters. 4 בספטמבר 2012. נבדק ב-16 במרץ 2014. {{cite web}}:  (עזרה)
↑  https://kids.scholastic.com/content/kids64/en/books/goosebumps/series/goosebumps-slappy-world.html
↑  https://bloody-disgusting.com/books/3761167/scariest-goosebumps-ever-r-l-stine-launching-new-series-goosebumps-house-of-shivers/
↑  Petski, Denise (April 28, 2020). ‘Goosebumps’ Live-Action Series In Works By Neal H. Moritz & Scholastic. Deadline Hollywood. Retrieved March 6, 2021
↑  Hickson, Colin (March 6, 2021). Goosebumps Creator R.L. Stine Offers an Update on the TV Show. CBR. Retrieved March 6, 2021
↑  Squires, John (march 4, 2021). R.L. Stine Updates On the New “Goosebumps” Live-Action TV Series That Now Has a Director. Blody Disgusting. Retrieved March 6, 2021
קיריון השני

| --- | --- |

 לידה:  10 בנובמבר 1855 (יוליאני) Nikozi, גאורגיה 
 פטירה:  26 ביוני 1918 (בגיל 62) Martkopi, גאורגיה 
 מדינה:  האימפריה הרוסית 
 מקום קבורה:  קתדרלת סיוני 
 השכלה:  הסמינר הרוחני של טביליסי  קייב 
 תפקיד:  קתוליקוס-פטריארך של כל גאורגיה 
 השקפה דתית:  נצרות אורתודוקסית 
 
קיריון השני (גאורגית: კირიონ II‏, 10 בנובמבר 1855 - 26 ביוני 1918) היה היסטוריון וכהן דת גאורגי שכיהן כקתוליקוס-פטריארך של כל גאורגיה (אנ') לאחר שחזור עצמאות האוטוקפליה של הכנסייה הגאורגית מידי הכנסייה הרוסית הפרבוסלבית בשנת 1917 ועד להירצחו בהתנקשות בשנת 1918. הוא עבר קאנוניזציה בשנת 2002 על ידי הסינוד הגאורגי.